આ વિશે સ્થાનિક રહેવાસી યોગેશ બજાજે ‘મિડ-ડે’ને કહ્યું હતું કે ‘ભક્તિ માર્ગ LBS માર્ગ જેવા મુખ્ય રોડ અને ડૉ. ય્ભ્ રોડથી જોડાયેલો છે. એને કારણે LBS માર્ગ પરથી પસાર થતાં વાહનો મુલુંડમાં એન્ટર થવા માટે આ રોડ પરથી પસાર થાય છે. ભક્તિ માર્ગથી બાલરાજેશ્વર મંદિર ફક્ત એક મિનિટના અંતરે આવેલું છે. એને કારણે મંદિરે દરરોજ દર્શન માટે આવતા સિનિયર સિટિઝનો અને અન્ય ભક્તો અહીંથી જ પસાર થાય છે. આ રોડ પર દિવસ-રાત અને ખાસ કરીને સાંજના સમયે ‘નો પાર્કિંગ’ની જગ્યાએ પણ આડેધડ ગેરકાયદે બહારની ગાડીઓ પાર્ક કરવામાં આવે છે. એથી આ નાનો રસ્તો વધુ સાંકડો બની જાય છે અને ટ્રાફિક જૅમની સમસ્યા થતાં લોકોને ચાલવા માટેની પણ જગ્યા રહેતી નથી તેમ જ ટૂ-વ્હીલરો નીકળી શકે એટલો માર્ગ પણ તેઓ બાકી રાખતા નથી અને જ્યાં જગ્યા મળે ત્યાં પાર્કિંગ કરે છે.